अब प्रमोशन में कटौती करेगी कंपनी, जनवरी में की थी 12 हजार कर्मचारियों की छंटनी
Google Employee Performance -  Google to cut promotions for employees amid layoff reports: गूगल (Google) ने छंटनी की खबरों के बीच अपने कर्मचारियों को एक और झटका दिया है।
गूगल (Google) ने छंटनी की खबरों के बीच अपने कर्मचारियों को एक और झटका दिया है। टेक जायंट कंपनी ने कर्मचारियों को एक ई-मेल भेजा है। इसमें चेतावनी दी गई है कि इस साल बड़ी पोस्ट पर मौजूद कर्मचारियों के प्रमोशन में कटौती की जाएगी।
CNBC.COM की एक रिपोर्ट के मुताबिक इस साल सिर्फ एक दर्जन कर्मचारियों को हायर सीनियर लेवल पर प्रमोशन मिलेगा। कंपनी ने कर्मचारियों को भेजे ई-मेल में कहा कि इस साल प्रमोशन काफी हद तक पिछले साल के समान किए जाएंगे। हालांकि हम भर्ती भी धीमी गति के साथ कर रहे हैं। हम पहले की तुलना में कम प्रमोशन की योजना बना रहे हैं।
कर्मचारियों के लिए लागू किया परफॉर्मेंस रिव्यू सिस्टम
कंपनी ने ये बदलाव कर्मचारियों के लिए बनाए गए नए परफॉर्मेंस रिव्यू सिस्टम के तहत किए हैं। इस रिव्यू सिस्टम का नाम गूगल रिव्यू एंड डेवलपमेंट (GRAD) है। रिपोर्ट्स के अनुसार यह सिस्टम गूगल कर्मचारियों को परफॉरमेंस रेटिंग दी जाएगी, जिसके बेस पर प्रमोशन तय किया जाएगा। इसमें मैनेजर कर्मचारियों को प्रमोशन के लिए नॉमिनेट करेगा। वहीं टेक्नीकल डिपार्टमेंट काम करने वाले कर्मचारी खुद को नॉमिनेट कर सकेंगे।
भारत में 453 कर्मचारियों को निकाला था
मंदी की चिंताओं के बीच बड़ी टेक कंपनियां लागत कम करने की कोशिश कर रही हैं। हाल ही में, गूगल ने भारत में सेल्स और मार्केटिंग सहित अलग-अलग विभागों से 453 कर्मचारियों को निकाल दिया था। इसके अलावा गूगल की पैरेंट कंपनी अल्फाबेट इंक ने भी अपने ग्लोबल वर्कफोर्स में कमी लाने के लिए फरवरी में आयरलैंड में अपने ऑपरेशन से 240 कर्मचारियों को बर्खास्त करने की घोषणा की थी। इससे पहले इस साल जनवरी में गूगल ने कहा था कि वह दुनियाभर में 12 हजार नौकरियों या वर्कफोर्स में लगभग 6% की कटौती कर रहा है।
छंटनी पर CEO सुंदर पिचाई ने क्या कहा था?
छंटनी पर अल्फाबेट के CEO सुंदर पिचाई ने कहा था, 'गूगलर्स, मेरे पास शेयर करने के लिए कुछ डिफिकल्ट न्यूज है। हमने अपने वर्ल्डवाइड वर्कफोर्स में से लगभग 12,000 रोल्स को कम करने का फैसला किया है। हमने पहले ही अमेरिका में छंटनी से प्रभावित एम्प्लॉइज को एक अलग ईमेल भेज दिया है। इसका मतलब है कि हमें अपने कुछ अविश्वसनीय रूप से प्रतिभाशाली लोगों को अलविदा कहना होगा।'
सुंदर पिचाई ने कहा था, 'जिन लोगों को नियुक्त करने के लिए हमने कड़ी मेहनत की और जिनके साथ काम करना पसंद किया। मुझे इस छंटनी के लिए बहुत खेद है। मैं उन फैसलों की पूरी जिम्मेदारी लेता हूं, जो हमें यहां तक लेकर आए। पिछले दो सालों में हमने ड्रैमेटिक ग्रोथ देखी है।'
उन्होंने आगे कहा था, 'मैं अपने मिशन की ताकत, हमारे प्रोडक्ट्स एंड सर्विसेज की वैल्यू और AI में हमारे शुरुआती इन्वेस्टमेंट की बदौलत हमारे सामने बड़े अवसर को लेकर आश्वस्त हूं।'
